CELEX: 32019D1912
Language: fi
Date: 2019-11-11 00:00:00
Title: Neuvoston Päätös (EU) 2019/1912, annettu 11 päivänä marraskuuta 2019, Eurocontrolin laajennetussa komissiossa Euroopan unionin puolesta otettavasta kannasta periaatteisiin, joita sovelletaan kustannusperustan laatimiseen lentoreittimaksuille ja yksikkömaksujen laskemiseen sekä lentoreittimaksujärjestelmän soveltamisedellytyksiin ja maksuehtoihin

15.11.2019   
               
               
                  FI
               
               
                  Euroopan unionin virallinen lehti
               
               
                  L 296/28
               
            
         NEUVOSTON PÄÄTÖS (EU) 2019/1912,
         annettu 11 päivänä marraskuuta 2019,
         Eurocontrolin laajennetussa komissiossa Euroopan unionin puolesta otettavasta kannasta periaatteisiin, joita sovelletaan kustannusperustan laatimiseen lentoreittimaksuille ja yksikkömaksujen laskemiseen sekä lentoreittimaksujärjestelmän soveltamisedellytyksiin ja maksuehtoihin
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Navigaatiomaksuja (lentoreittimaksuja) koskeva monenvälinen sopimus, jäljempänä 'sopimus', tuli voimaan 1 päivänä tammikuuta 1986.
                  
               
                     (2)
                  
                  
                     Sopimuksen 3 artiklan 2 kappaleen nojalla laajennettu komissio vahvistaa periaatteet kustannusten arvioinnista navigaatiomaksujen laskemista varten sekä tällaisten maksujen soveltamisedellytykset ja maksuehdot.
                  
               
                     (3)
                  
                  
                     Laajennettu komissio hyväksyi 26 ja 27 päivänä kesäkuuta 2019 pidetyn 112. istuntonsa aikana päätökset ehdotetuista muutoksista periaatteisiin, joita sovelletaan kustannusperustan laatimiseen lentoreittimaksuille ja yksikkömaksujen laskemiseen, sekä päivityksistä lentoreittimaksujärjestelmän soveltamisedellytyksiin ja maksuehtoihin, jäljempänä 'päätökset'.
                  
               
                     (4)
                  
                  
                     On aiheellista määrittää kanta, joka otetaan unionin puolesta Eurocontrolin laajennetussa komissiossa, joka hyväksyy nämä muutokset erityisistunnossaan 28 päivänä marraskuuta 2019, koska päätösten kohde kuuluu suuressa määrin unionin lainsäädännön, nimittäin komission täytäntöönpanoasetuksen (EU) 2019/317 (1), soveltamisalaan. Kyseiset säädökset voivat sen vuoksi vaikuttaa yhteisiin sääntöihin tai muuttaa niiden soveltamisalaa, ja asia kuuluu unionin yksinomaiseen ulkoiseen toimivaltaan perussopimuksen 3 artiklan 2 kohdan nojalla.
                  
               
                     (5)
                  
                  
                     Päätösten tarkoituksena on varmistaa jatkuva johdonmukaisuus liikennettä koskevien unionin sääntöjen kanssa, erityisesti Euroopan parlamentin ja neuvoston asetuksen (EY) N:o 549/2004 (2) ja täytäntöönpanoasetuksen (EU) 2019/317 kanssa. Sen vuoksi on aiheellista tukea päätösten hyväksymistä.
                  
               
                     (6)
                  
                  
                     Unionin kannan ilmaisevat yhdessä toimien ne unionin jäsenvaltiot, jotka ovat Eurocontrolin laajennetun komission jäseniä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Ennen Eurocontrolin laajennetun komission 28 päivänä marraskuuta 2019 järjestettävää erityisistuntoa tai sen aikana kirjallisessa menettelyssä unionin puolesta otettava kanta on seuraava:
            
                        a)
                     
                     
                        tukea päivitettyjä periaatteita, joita sovelletaan kustannusperustan laatimiseen lentoreittimaksuille;
                     
                  
                        b)
                     
                     
                        tukea päivitettyjä lentoreittimaksujärjestelmän soveltamisedellytyksiä ja maksuehtoja.
                     
                  
         
            2 artikla
            Edellä 1 artiklassa tarkoitetun kannan esittävät ne unionin jäsenvaltiot, jotka ovat Eurocontrolin laajennetun komission jäseniä, toimien yhdessä.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 11 päivänä marraskuuta 2019.
            
               
                  Neuvoston puolesta
               
               
                  Puheenjohtaja
               
               F. MOGHERINI
            
         
         
            (1)  Komission täytäntöönpanoasetus (EU) 2019/317, annettu 11 päivänä helmikuuta 2019, yhtenäisen eurooppalaisen ilmatilan suorituskyvyn kehittämisjärjestelmästä ja maksujärjestelmästä sekä täytäntöönpanoasetusten (EU) N:o 390/2013 ja (EU) N:o 391/2013 kumoamisesta (EUVL L 56, 25.2.2019, s. 1).
         
            (2)  Euroopan parlamentin ja neuvoston asetus (EY) N:o 549/2004, annettu 10 päivänä maaliskuuta 2004, yhtenäisen eurooppalaisen ilmatilan toteuttamisen puitteista (puiteasetus) (EUVL L 96, 31.3.2004, s. 1).